થોડા સમય પછી તેમને બામ્બુ એક્સપર્ટ દ્વારા બામ્બુમાંથી વસ્તુઓ બનાવવાની ટ્રેઈનિંગ આપવામાં આવે છે, જેમાં બાળકોને બામ્બુમાંથી જુદી-જુદી કેટલી વસ્તુ બની શકે અને કેવી રીતે બને તે તેમને શીખવવામાં આવે છે. આ શીખવવા પાછળનું કારણ તેમને એ સમજાવવાનું છેકે જીવન જરૂરિયાતની તમામ વસ્તુ કુદરત આપણને આપે છે, જેની આપણે કદર કરવી જોઇએ. આ બામ્બુ વર્કશોપ માટે કોબા સર્કલ પાસે સ્લમ વિસ્તારમાં રહેતા બામ્બુવર્ક કરતી વ્યક્તિને બોલાવવામાં આવે છે, જેના કારણે જરૂરિયાતમંદને રોજગારી પણ મળી શકે. બામ્બુ સાથે કારીગરી કર્યા બાદ બાળકોને પાણી સાથે મસ્તી કરવા ખુલ્લામાં રમવાની છૂટ આપવામાં આવે છે.